JohanHeinsen/ENO huggingface dataset:
Ribe Stifts Adresseaviser, 1840-09-18
Portugal. 2 a 300 Md. af det 6te Linieregiment har gjort Opstand i Castello-Branco; man hørte Raabene: "Leve Dronningen, leve Konstitutionen af 1838 ned med Ministrene!" Den anden Bataillon, der beordredes til at dæmpe Oprøret, nægtede at adlyde. Dronningen flyttede strax fra Slottet Cintra til Lissabon, hvor hun mønstrede Garnisonen. Oprørerne droge imod Abrantes, og Ministrene benyttede Leiligheden til i Deputeertkamret at sætte et Lovudkast igjennem, hvorved Regjeringen for en Maaned erholdt extraordinær Myndighed til at afskedige Militærschefer, Embedsmænd o. s. v.
Ribe Stifts Adresseaviser, 1840-09-18
Spanien. Efterretningerne herfra ere ikke mindre vigtige. Flere og flere af Linietropperne have forenet sig med Nationalgarden i Madrid; Ayuntamentoen (Municipalraadet) har dannet en provisorisk Regjeringsjunta under Forsæde af Ferrer, en Deputation er afgaaet til Dronningen i Valencia forat kræve et meere liberalt Ministerium. Barcellona, Cadix, Burgos, Saragossa og Lerida have fulgt Hovedstadens Exempel. Dronningen har sendt Juntans Depesche uaabnet tilbage. Nationalgaden har tilbudt Juntaen sin Bistand, som igien har dekreteret, at alle Mænd og Ynglinge i Hovedstaden, som ikke hørte til Garnisonen eller Nationalgaarden, skulde, saafremt de ikke vare udulige, erklæres for Soldater, endvidere at den har gjort sig til Øjemed at redde Konstitutionen, Jsabella 1s Trone og den nationale Uafhængighed imod Forrædderne. General Aldama har forladt Hovedstaden med en Deel Kavalleri og Artilleri, General Claveria var afgaaet fra Valencia med 2 Brigader af den kongelige Garde for at støde til Aldama.
Ribe Stifts Adresseaviser, 1840-09-18
Jndenlandske Efterretninger Under Deres Majestæters Ophold i Ratzeburg indfandt Storhertugen af Mecklenburg-Schwerin sig der. Ridder og Landskabet havde foranstaltet en meget smuk Fest, i hvilken 300 Mennesker deeltoge. Til Segeberg ankom D. D. M. M. den 2den September under stormende Jubel. Strax efter Ankomsten lagde Kongen Grundstenen til den Seminariebygning, der skal opføres i denne By. Om Aftenen var Byen smagfuld illumineret. Næste Dag Kl. 2 om Eftermiddagen fandt Majestæternes Afreise til Pløen, Sted, hvor de ankom samme Dag. (B. T.)
Ribe Stifts Adresseaviser, 1840-09-18
Hs. kongl. H. Kronprindsen afreiste i Løverdags Middags fra Odense til Nyborg, for derfra tilsøes at begive sig til sine kongelige Forældre i Pløen.
Ribe Stifts Adresseaviser, 1840-09-18
Paa Hs. Majest. Kongens Fødselsdag skulle samtlige i Hovedstaden garnisonerende Tropper tilligemed Livjægerne, Studenterne og Borgervæbningen om Formiddagen paradere foran Christiansborg Slot under Generallieutenant v. Holsteins Commando, hvorpaa der defileres forbi Hs. K. H. Prinds Frederik Ferdinand. (Berl. T)
Ribe Stifts Adresseaviser, 1840-09-18
Ved Circulære af 8de Septbr. har Cancelliet befalet, at for Fremtiden ingen Concert af omreisende Musici og Sangere maa finde Sted i nogen Kirke, med mindre Vedkommende i ethvert Tilfælde have enten allerh. Tilladelse, eller Cancelliets Samtykke. (Aalb. A.)
Ribe Stifts Adresseaviser, 1840-09-18
Aalb. A. indeholder følgende Nyheder fra Kjøbenhavn: Jfølge kongeligt Reskript af 1ste Septbr. er det befalet, at de af Collegierne, som ikke ere færdige med deres Reductionsforslag og Normalreglementer, skulle have dem fuld J Anledning af endte inden den 1ste Octbr. d. A. Kongens Gjenkomst hertil Byen, der efter Forlydende vil finde Sted den 3die Octbr., er det paatænkt - hvis denne Plan imidlertid kan realiseres – at bringe Paludan Müllers delige Digtning, "Amor og Psyche", paa Scenen.
Ribe Stifts Adresseaviser, 1840-09-18
Hr. Capelmusicus og Syngemester Rung er efter Sigende blevet overdraget at componere Musikken til Samme.
Ribe Stifts Adresseaviser, 1840-09-18
J Slutningen af denne Maaned agter Thorvaldsen at tiltræde sin Reise til Jtalien, ledsaget af sin Elev, Billedhuggeren Matthi, der, siden hans Ankomst hertil Byen, uafbrudt har været om ham. Man mener imidlertid dog, at Kunstneren vil vende tilbage til os i næste Sommer for at blive her for bestandigt. "Portefenillen", vil fra 1ste Octbr. skifte Redacteur, idet Cand. F. C. Hillerup overdrager Red. til Cand. Carl Borgaard, der for nylig er hjemkommen fra en tvaarig Udenlandsreise med den unge bekjendte Componist Baron Løvenskjold og som i den æsthetiske Verden er bekjendt af en Deel smaadigte og sine smagfulde Oversættelser for Theatret. (Aarh. A.)
Ribe Stifts Adresseaviser, 1840-09-18
Tre Damer af god Familie ere, næsten til samme Tid hver for sig, indkomne med Klage til Kbhvns Politi over et velklædt Menneske, som paa den meest uforskammede Maade har insulteret dem ved høilys Dag paa Gaden. Saaledes maatte den Ene af dem, for at undgaae hans mageløse og gemeene Paatrængenhed, tye ind i en Boutik, udenfor hvilken han endog havde den Dristighed at spadsere op og ned. Efter Beskrivelsen af Klædedragten er det den samme Person som har insulteret dem alle Tre, og Politiet bestræber sig nu for at faae ham opdaget. (Aalb.)
Ribe Stifts Adresseaviser, 1840-09-18
Den i Kbhvn, af Fabrikør Olsen intenderede Actieforening for et Lærredsvæveri har nu constitueret sig som Selskab, eftersom der er tegnet over 450 Actier. Hr. Olsen, havde anseet Foretagendet sikkret naar 350 Actier vare tegnede.
Ribe Stifts Adresseaviser, 1840-09-18
Fregatten Bellona" er Søndagen den 6te dennes om Eftermiddagen seet af Capt. Fr. Schupp, Fører af Skibet. Orient af Stettin, krydsende imellem Dover og Calais. (Hels. Av.)
Ribe Stifts Adresseaviser, 1840-09-18
Af Loll. Falst. Stiftst, erfares, at den constituerede Postfører Bierring, efter i Fredags at have overført Pakkeposten fra Nykjøbing til Vordingborg, paa Retouren omkom i Bølgerne, idet Baaden kantrede i en pludselig opkommen Byge. Af tvende medfølgende Matroser druknede den ene. Bierring var almindelig afholdt og efterlader en Forlovet.
Ribe Stifts Adresseaviser, 1840-09-18
Jfølge Efterretninger fra Dithmarsken er der udøvet en skrækkelig Misgierning. Det var næmlig for nogle Dage siden lykkedes 4 Tugthuuslemmer at undflye fra Tugthuset; samme Nat, d. 6te og 7de, skeete Jndbrud i Marne, hvorved Husets Eier, som søgte at gjøre Modværge, blev dødelig saaret. Den næstfølgende Nat forsøgte Skurkene et Jndbrud i Sønderhasted, men da de bleve hindrede heri, dræbte de den nærmeste af deres Forfølgere. Man skal imidlertid have faaet Fingre paa Morderen og en af hans Medskyldige. (Alt. M.)¬
Ribe Stifts Adresseaviser, 1840-09-18
J aabenraaer Ugeblad fortælles, som et Beviis paa, med hvilken Omhyggelighed et vist Parti søger at afværge og undertrykke Alt hvad der kan vidne om Folkets danske Nationalitet: at et Transparent ved Kongens Nærværelse, hvis første Jnskription var dansk, maatte forandres til tydsk, at en Bøsse paa Skibbroen, der var bleven forsynet med den meget passende Jnskription: "Fattige Sømænds Kasse, ogsaa er bleven tydsket, og at Byens Udraaber, der fra Arilds Tid har udraabt alle Slags i Modersmaalet, nu har begyndt at raabe tydsk.
Ribe Stifts Adresseaviser, 1840-09-18
Lollands-Falsters Stiftstidende læses nogle, vist ikke urigtige bemærkninger og Forholdene i Slesvig, der fortiden have særdeles Krav paa Opmærksomhed. "Man er siger Forfatteren i stor Vildfarelse, hvis man troer, at Bonden, fordi han ønsker Jndførelsen af dansk Retsprog, ogsaa ønsker Jndlemmelse i Danmark. Det Første har han altid ønsket; og at dette Ønske først i den senere Tid har udtalt sig saa stærkt, er en Følge af Forholdene. Vilman derimod berøre det sidste Punkt, møder man strax hans Fordomme, hvilke Vedkommende naturligviis ikke undlade at bestyrke med alskens Skrækkebilleder og Jndførelsen af Komsumtion, Hoveri osv. Alt hvad vi derfor fortiden kunne gjøre, er at hævde den danske Nationalitet. Ethvert videre Skridt er et Misgreb, hvorved man, istedetfor at opnaae det tilsigtede Øiemeed, tværtimod gyder Olie i Jlden og forøger Mistilliden og Spaltningen. Lader os frede om Nationaliteten og udvikle den til Selvstændighed; saa vil nok det Øvrige komme af sig selv, især naar vi kunde faae Konsumtionen afskaffet eller omlagt, og derved den lede sønderjydske Toldlinie hævet, der er en Bom, som altid minder Slesvigeren om, at han træder ind i et fremmed Land."
Ribe Stifts Adresseaviser, 1840-09-18
Den 6te de, om Aftenen Kl. 10 enh., just, som man var ifærd med at slukke Jlluminationen i Anledning af tvende Bryllupper, udbrød Jldløs i Flensborg hos en Snedker. Uagtet at mange Folk endnu vare paa Benene udbredte Jlden sig dog med en saadan Hurtighed, at 12 Familier, der beboede samme Gaard mistede al deres Bohave. Men det sørgeligste var at 4 Mennesker indebrændte. En Moder, hvis Mand var fraværende paa Søen, mistede 2 delige Børn, og befinder sig selv i en til Vanvid grændsende Fortvivlelse. De andre 2 i Luerne omkomne Personer vare gamle Koner, hvoraf den ene boede i femte Stokværk, under Taget. Selv de ældste Folk kunne ikke erindre for at have oplevet en saa hurtig, altfortærende Brand; thi i et Nu stode Trapper, Gulve, Vægge og Stolper i lys Lue. En syg Kone blev, indsvøbt i Sengeklæder af hendes Mand kastet ud paa Gaden. Den nedbrændte Bygning var et stort Hjørnehuus ved den saakaldte "Herrenstall, en snæver Gade, hvori Trængselen af ørkesløse Tilskuere under Branden var saa stor, at det ofte var til Hinder for de Reddende. Til Lykke var det stille Veir, og en Have adskilte desuden Brandstedet fra de nærmeste Bygninger; ellers vilde den hele, ned til Skibsbroen førende Gade maaskee være bleven lagt i Aske. Aarsagen til Jldens Opkomst er endnu ubekjendt. (Hus. Ugbl.)
Ribe Stifts Adresseaviser, 1840-09-18
Af Jyllandsposten erfares, at Jernstøbes Weis fra Horsens vil til Efteraaret flytte sit Jernstøberi til Aarhuus; i sidstnævnte By etableres tillige i denne Tid to Damp brænderier, hvilke fornemmelig agte at konsumere Kartofler.
Ribe Stifts Adresseaviser, 1840-09-18
Gaarden Aggershvile ved Vedbek er tilligemed Besætning solgt til Hr. Proprietair H. P. Hansen, tidligere Eier af Meilgaard i Jylland, for 25,000 Rbd. og strax tiltraadt af den nye Eier. Den samme Eiendom skal for2 Aar siden have været solgt for 9,000 Rbd. uden Besætning. (Ab. A.) Paa Spidsen af Bulbjerg, omtrent 3 enh. Miil østen for Hanstholmen, er opført en Bygning, hvis Mure ere hvide, staaer i Øster og Vester, har brunt Tag, er 6 Alen høi og 16 Alen lang, hvilket af Commandeurcapitain Paludan, Overloots i Jylland, bekjendtgjøres til Efterretning for de Søfarende. (Rand. A.)
Ribe Stifts Adresseaviser, 1840-09-18
Som man erfarer agte Landmændene i Ringkjøbing Amt at oprette et Assuranceselskab for Møbler og Effekter, efter det fyenske Selskabs Mønster. (Hp. A.)
Ribe Stifts Adresseaviser, 1840-09-18
Stænderforsamlingen i Roeskilde. J Mødet den 5te Septbr. forelagde Kommissarius 1) Udkast til en Forordning for Kongeriget Danmark, angaaende Ophævelse af Tallotteriet og en Forhøielse i Afgifterne af det stemplede Papir samt af Arv, og i Anledning af Eiendoms-Overdragelse; og 2) Udkast til en Plakat for Kongeriget Danmark, angaaende forandrede Bestemmelser ihenseende til Konsumtions-Afgifterne og Tolden paa visse Artikler. Af det første Lovudkast lyde 1ste og 2den 8 saaledes: Fra 1ste Januar 1811 skal Tallotteriet i Vort Kongerige Danmark være bestandigt ophævet, og al Kolligeren til det endnu i Hertugdømmerne bestaaende Tallotteri ophøre. Til Dækning af en Deel af den Afgang i Statsindtægterne. der vil opstaae ved Tallotteriets Afskaffelse, skulle foreløbigen i 2 Aar, fra 1ste Januar 1811 at regne, Afgiften af det stemplede Papiir samt af de ved Forordningerne 12te September 1792 og 8de Februar 1810 paabudne Afgifter af Arv og af faste Eiendommes Værdi, hver Gang disse overdrages til ny Eier, forhøies i Vort Kongerige Danmark med 50 Procent." Det sidstævnte Udkast forhøier Jndførselskonsumtionen paa Faar, Flæsk, Hornkvæg, Kalve, Kjød og Sviin, samt Jndførselstolden paa Kaffe, Steenkul og Viin. J Kommissarii Motivering af disse Udkast ansættes det Beløb, som ved disse Midler skal søges tilvejebragt for Kongeriget Danmark til 300,000 Rbd. (Kommittee: Ussing, Hillebrandt, Hvidt, Treschow og Tutein.) Ved Tallotteriets 1376. Trækning i Altona udkom: No. 44. 63. 40. 69. 38.
Ribe Stifts Adresseaviser, 1840-09-18
Ribe. Med Høsten gaaer det paa Grund af det meget vandede Veirligt kun langsomt her i Egnen. Rugen, er vel kommen i Huus og i Almindelighed godt, men Byggen og Havren staaer endnu næsten overalt paa Marken. Med Kornet paa de Marker, som ved Floderne i Forsommeren bleve oversvømmede er det gaaet som man forudsaae: der findes paa disse Marker intet Tegn til at der har været saaet iaar, saaat de fleste Beboere af Landsbyerne langs Vestkysten i det mindste i Amtets sydlige Deel have lidt følelige Tab, især paa Havre.
Ribe Stifts Adresseaviser, 1840-09-18
14de Søndag efter Trinitatis prædiker i Domkirken Hs. H. Hr. Stiftsprovst Dr. Frost, R. af D. og Dom.; i Cathrine Kirke Hr. Pastor de Thurah.
Ribe Stifts Adresseaviser, 1840-09-18
Bekjendtgjørelser. Fraværende Slægt og Venner meddeles herved den sørgelige Efterretning, at vor inderlig elskede Mand og Fader, Bye og Herredsskriver Johan Ernst Heilmann, ved Døden er os berøvet. Efter et langt og tungt Sygeleie, endte den algode Gud hans Lidelser ved en blid og rolig Død igaar Aftes Kl. 8. Han opnaaede en Alder af 68 1/2 Aar. En kjærlig Ægtefælle og Fader, høit elsket og agtet af Alle, der kjendte ham, savnes han smertelig af sin dybt bedrøvede Enke og sine sørgende Børn. Varde d. 15 Septbr. 1840. C. W. G. Heilmann, fød Fleischer. J. E. Heilmann. S. C. Bülow, J. L. Heilmann. fød Heilmann. K. Heilmann. P. C. A. Heilmann, L. P. Bülow. fød Utke.
Ribe Stifts Adresseaviser, 1840-09-18
Formedelst min bortreiste herfra Byen tilføier jeg et par Ord til enhver der har anbetroet mig Deres Arbeide og har ondt mig Fortjeneste, aflegger jeg min hjerteligste Tak. Jeg tager mig derpaa den Friehed at anbefale Hr. Skræddermester Jakobsen her i Byen med at Dekatere Klæde Kalmuk osv. paa den fuldstændigste Maade, saa Klædenes varige Glands vedbliver, og ingen tør frygte for nogen Skade, ved Klædet, da det paa ukyndighed har været tilfældet for vedkommene her i Byen som har beskadiget dette.
Ribe Stifts Adresseaviser, 1840-09-18
Herr Skrædder Mester Jacobsen har lert det paa den fuldstændigste Maade af mig at Dekatere og jeg anbefaler Ham til enhver Ribe d. 17 Septr. 1840. Fr. C. Davidsen, Skræddermester.
Ribe Stifts Adresseaviser, 1840-09-18
Advarsel.
Ribe Stifts Adresseaviser, 1840-09-18
Naar nogen som helst Person, vil laane Penge, eller udstæde Vexel paa mit Navn, eller gjør nogen anden Gjeld; da indestaaer Undertegnede ikke for Betalingen. Murtfeldt, Varde d. 15de Septbr. 1840.
Ribe Stifts Adresseaviser, 1840-09-18
Districtslægge.
Ribe Stifts Adresseaviser, 1840-09-18
Med Paqvetten Mercurius fra Kiel er i Dag arriveret udmærket smuk Provstie Sæderug som hos undertegnede sælges saa billigt som mueligt. Ligeledes er jeg forsynet med fuldkommen reen og svær Dansk Sæderug som i Forhold til Qvaliteten udsælges meget billigt. Kolding den 16 Septbr. 1840. N. W. Bastrup.
Ribe Stifts Adresseaviser, 1840-09-18
Alle og Enhver, som maatte have noget at fordre i Stervboet efter forhenværende Sognepræst Johann Conrad Buchlers afdøde Hustrue Mette Marie Simonsdatter af Stabye, indkaldes herved, i Henhold til Frdn. 26de Aug. 1785 og Plac. 2den Juni 1819, med 12 Ugers Varsel til for undertegnede Skifteforvalter at anmelde og beviisliggjøre deres paa Boet havende Fordringer. Ligeledes indkaldes den Afdødes Arvinger med Aar og Dags Varsel til at anmelde og legitimere deres Arveret, og bemærkes det at Boets Beholdning ikke vil overstige 20 Rbd. Sølv. Herreds=Contoiret i Ringkjøbing d. 14de Septbr. 1840, John Finsen. Paa Grund af Skolelærerens Alderdom og Svagelighed, er en Post, som substitueret, ansvarlig Lærer, at erholde ved Bøvling Skole, Skodborg Herred, Ringkjøbing Amt. Lønnen er 10 Rbd. r. Sølv af Skolelærer Hjælpekassen og 24 Rbd. r. S. af Communen, samt et Tillæg af Skolelæreren efter Overeenskomst. Andragender herom, tilligemed de nødvendige Vidnesbyrd, maatte indsendes snarest muligt til undertegnede Provst. Gudum Præstegaard pr. Lemvig den 28de August 1840. Prahl.
Ribe Stifts Adresseaviser, 1840-09-18
Efter vedkommende Udlægshavers Begjering bliver det Snedker Thorning tilhørende Sted Tidens Mindei Hjerm Sogn, med paastaaende Bygninger og tilliggende Eiendomme, af Hartkorn 6 Skpr. 1 Fkr., med Sæd og Afgrøde, stillet til Salg ved 3de Auctioner, der afholdes: første Auction, Løverdagen den 10de October, anden Auction, Løverdagen den 24de October, og tredie Auction, Løverdagen den 7de November førstkommende, hver Dags Formiddag Klokken 10. De 2de første Auctioner afholdes paa Raadstuen heri Byen, men tredie Auction derimod i det bortsælgende Sted. Hvilket herved bekjendtgjøres saavel til Liebhaveres Efterretning som i Overeensstemmelse med Placaten af 22de April 1817. Hjerm-Ginding Herreders Contoir i Holstebroe, den 9de Petersen. September 1840.
Ribe Stifts Adresseaviser, 1840-09-18
Placat. Efter forud indgivet Forliig og derefter passeret Udlæg, for resterende Renter til Stadens Overformynderie bliver den Slagter Leitser Moses Cohn tilhørende Gaard Nr. 345 i Danmarksgade, med tilhørende Gaards= og Haugeplads samt Jordlod i Marken og de i Gaarden væ Trykt i Ribe hos Chr. sal. Hyphoff. rende 2de Jern=Kakkelovne stillet til Bortsalg ved 3de offentlige Auctioner som afholdes: 1ste Auction Torsdagen den 8de October førstkommende, 2den Auction Torsdagen den 22de October, og 3die Auction Torsdagen den 5te November. De tvende første Auctioner paa Stadens Raadhuus, men 3die Auction i selve Stedet, hver Dags Formiddag Kl. 10. hvilket herved overeensstemmende med Placaten 22de April 1817 bekjendtgjøres. Fredericia Byefogedcontoir d. 9de September 1840. Rahbek.
Ribe Stifts Adresseaviser, 1840-09-18
At jeg atter har aabnet min Boutik med Colonial og Farvevare, Jern, Staal m.m., tager jeg mig herved den Frihed at bekjendtgjøre for mine Velyndere og Venner og Enhver især der vil forunde mig deres Søgning, idet mit Formaal stedse skal være at erhverve mig mine Kunders Tilfredshed ved reel og billig Behandling. Varde d. 8de Sept. 1840. Chr. H. Friedel.
Ribe Stifts Adresseaviser, 1840-09-18
Jfølge Bestemmelse af Directionen for Statsgielden og den synkende Fond bliver, efter Overeenskomst med vedkommende Auctionsdirecteur, Torsdagen den 24de September førstkommende om Formiddagen Kl. 11, foretaget offentlig Auction til Bortsalg af Hovedgaarden Aagaard med Underliggende, beliggende i Thisted Amt og Vesterhanherred, der bestaar af: 1. Hovedgaarden Aagaard, med Hartkorn fri Hovedgaardstaxt 50 Tdr. 1 Skp. 2 trefjerded. Alb. og ufrittHartkorn 7 Tdr. 5 Skpr. 3 Fr. 1 trefjerded. Alb. 2. En Vand- og en Veirmølle med tilhørende Bygninger og Værker, samt tillagte Jorder, hvorpaa hviler privilegeret Mølleskylds Hartkorn 8 Tdr. 4 Skpr., og Ager og Engs Hartkorn fri Hovedgaardstaxt 2 Tdr. 1 Skp. 2 Alb. og ufrit Hartkorn 1 Td. trefjerded. Alb. 3. Kjettrup, Kollerup og Skræm Kirker, med tilhørende Tiender af 525 Tdr. 5 Skpr. 2 Alb. Hartkorn og Kongetidende af 278 Tdr. 2 Fr. Bøndergods med Hartkorn 5 Tdr. 1 Skp. 1 Fr. og 4. enfjerded. Alb. fri Hovedgaardstaxt, og Ager og EngsHartkorn 262 Tdr. 1 7/8 Alb. Til videre Oplysning meddeles: at Hovedgaarden har en aarlig Udsæd af 120 Tdr. Rug, 60 Tdr. Byg og 146 Tdr. Havre, foruden Bælgsæd og Kartofler; ligesom dens Enge afgive aarlig 200 a 230 Læs Høe. - Den nærværende Besætning er 180 Fæekreaturer foruden Heste. Gaarden drives for Størstedelen ved Hoverie af dertil Hoveriepligtige Gaarde, og er desuden tillagt 1,856 Ugedage og 72 Sommerdage, foruden kjørende og gaaende Reiser. Auctionen afholdes paa Vesterhanherreds Ting paa Skjerpinggaard, og hvorved vil blive forbeholdt den Kongelige Statsgields Direction Ret til Antagelse eller Forkastelse af de Bud, som falde, efter at Auctionens Udfald er denne meddeelt. Conditionerne ligge 14ten Dage forinden Auctionen til Eftersyn i det jydske Lollandske Landvæsens Contoir under Rentekammeret, hos Godsinspecteuren Justitsraad Bindesbøll paa Edelsborg ved Skanderborg, Gjestgiver Storm i Odense, Gjestgiver Pedersen i Haderslev, Aviisredactionen i Altona, og hos Godsforvalteren paa Aagaard, der tillige foreviser Eiendommene og Jordebogen, over samme.
Ribe Stifts Adresseaviser, 1840-09-18
Rettelser. J forrige Av., 3die Kol. 1ste Sp., 47de L. stod i nogle Exempl. bekræftende", istedetfor beggende. 4de Kol. 1ste Sp. 24de Lime stod Mulff istedetfor Wulff.
Ribe Stifts Adresseaviser, 1840-09-22
allernaadigst Kongelig legeret. priviStieR i ble Avis, Adresse overalt i de danske Stater. som forsendes med Brevposten Tirsdagen den No. 77.
Ribe Stifts Adresseaviser, 1840-09-22
22de September. Redigeres af C. Hyphoff. Udgives af Chr. sal. Hophoff.
Ribe Stifts Adresseaviser, 1840-09-22
Udenlandske Efterretninger. Ægypten og Tyrkiet. Fra Alexandrien hedder det under 27de Aug., at de 4 Magters Konsuler endnu ikke havde faaet befaling til at fjerne sig; men Mehemed havde ladet dem forstaae, at da de ikke have mere at udrette i Landet var deres Nærværelse aldeles overflydig. En lignende dog meere formel Meddelelse skal ogsaa RisaatBey have modtaget. Grev Walewsky vil forblive i Alexandrien, indtil den franske Regjerings Svar paa Mehemed Alis Anmodning om Frankerigs Mægling indløber. - Den fra Constantinopel udløbne tyrkiske Eskadre, bestaaende af 1 Linieskib og 4 mindre Skibe, har ifølge Efterretninger derfra af 1ste Septbr. paa Cypern landsat 6000 Md. Tropper, hvorefter Linieskibet vil forene sig med den engelskøsterrigske Flaade under AdmiralStopford. Det engelske Blad "Morning Herald meddeler nu den mellem de fire Magter afsluttede Traktat, hvoraf blandt Andet sees, at dersom Mehemed Ali, efter at have negtet at antage de ham af Porten foreslaaede og allerede bekjendte Betingelser, lader sine Tropper rykke mod Constantinopel, forpligte de 4 Magter sig til, naar Sultanen, fordrer det, at forsvare Bosporns og Dardanellerne samt Hovedstaden mod ethvert Angreb. De Tropper, som hertil ville blive anvendte, skulle saasnart Sultanen anseer deres Nærværelse for unødvendig, igjen forlade tyrkisk Grund.
Ribe Stifts Adresseaviser, 1840-09-22
Frankerig. Her synes Alt at tyde paa Krig.
Ribe Stifts Adresseaviser, 1840-09-22
Fra alle Sider erholder man Stadfæstelse paa Rygtet om, at alle befæstede Pladser skulle sættes i Forsvarsstand; det hedder, at 2000 spanske Flygtninge ville ankomme til Cherbourg for at arbeide. paa Havnens Forsvarsværker; der forsikkres, at Regjeringen har givet befaling til at 600 Kanoner skulle forfærdiges i det kgl. Kanonstøberi i Nevers til Brug for Marinen. Kontreadmiral Lalande, skal i stor Skynding være reist igjennem Lyon til Toulon, hvor han skal overtage Kommanden over Reserveeskadren. Man mener, at Thiers ikke vil kunne holde sig, men at Soult skal overtage Krigsministeriet og Thiers alene beholde Udenrigsportefeuillen. - Dersom man kan tro en Beretning i "Courier fr." vil Fæstningsværkerne om Paris faae en Udstrækning af 11 Lieus og omslutte et Rum, der kan optage meere end 2 Mill. Jndvaanere, en Folkemængde, som Paris dog først vil kunne opnaae i 2 Aarhundreder. Efter Ministeriets Plan vil, hedder det videre, 50000 Nationalgardister og 25000 Md. Linietropper let kunne forsvare Staden og dens Forter. Denne befæstningsplan beskjeftiger Pariserne meget, og for ikke at opvække Bekymring for at Fæstningsværkerne kunne have anden Bestemmelse end mod udvortes Fjender bemærke de officielle Blade, at de forskjellige Forter ville blive anlagte i større Afstand, fra Staden end den Vincennes befinder sig i.
Ribe Stifts Adresseaviser, 1840-09-22
- Den 3die Juli havde General Duvivier i Algier med 1000 Md. maattet udholde en heftig Kamp med 5000 af Abdel Kaders Arabere; et Bajonnetangreb afgjorde Sagen til de Franskes Fordeel. Fjendens Tab angives til 300 Døde, og de Franskes til 58 Døde og 86 Saarede, flere høie Officerer ere faldne.